stanford-oval/wikipedia huggingface dataset:
Digory Kirke
Rooli

Digoryn isä on Intiassa, ja koska Digoryn äiti Mabel on hyvin sairas, heidän täytyy muuttaa Lontooseen Digoryn enon ja tädin luokse. Digory on surullinen, sillä hän ei pidä siitä, että on joutunut muuttamaan maalta kaupunkiin, kaiken lisäksi omituisen enonsa luokse, ja hän pelkää äitinsä kuolevan.
Digory ystävystyy naapurissa asuvan Polly Plummerin kanssa, ja he seikkailevat talon ullakolla. He erehtyvät ovesta ja päätyvät Digoryn ilkeän Andrew-enon työhuoneeseen. Andrew houkuttelee Pollyn laittamaan maagisen sormuksen sormeensa, jolloin tämä joutuu toiseen maailmaan. Polly ei pääse takaisin, ellei Digory seuraa häntä ja vie hänelle sormusta, jonka avulla voi palata. Koska Andrew-eno ei itse ole uskaltanut kokeilla sormuksia, hän ei tiedä niiden kaikkia ominaisuuksia. Polly ja Digory matkustavat sormusten avulla useampaankin maailmaan. He ovat paikalla, kun Aslan-leijona luo Narnian maan.
Digory ei aikuisenakaan unohda Narniaa, vaikkei sinne enää itse pääsekään. Siksi hän uskoo että Lucy on voinut käydä toisessa maailmassa, vaikka Lucyn sisarukset epäilevätkin pikkusiskonsa puheita.
David Morris Lee

| David Morris Lee |
| --- | --- |
 Lee vuonna 2008
Henkilötiedot
Syntynyt: 20. tammikuuta 1931 (ikä 93) City of Rye, Yhdysvallat
Kansalaisuus:   yhdysvaltalainen
Koulutus ja ura
Tutkinnot:  Harvardin yliopisto Connecticutin yliopisto Yalen yliopisto
Instituutti:  Cornellin yliopisto
Tutkimusalue:  fysiikka
Tunnetut työt:  helium-3:n supranesteyden löytäminen
Palkinnot:   Nobelin fysiikanpalkinto (1996)
Aiheesta muualla
David Morris Lee (s. 20. tammikuuta 1931) on yhdysvaltalainen fyysikko. Leelle, Douglas Osheroffille ja Robert Coleman Richardsonille myönnettiin vuonna 1996 Nobelin fysiikanpalkinto helium-3:n supranesteyden löytämisestä.
Lee syntyi ja kasvoi Ryessa, New Yorkin osavaltiossa. Hänen vanhempansa ovat kotoisin Isosta-Britanniasta ja Liettuasta. Leen molemmat isovanhemmat ovat juutalaisia. Lee valmistui Harvardin yliopistosta vuonna 1952 ja liittyi sen jälkeen Yhdysvaltain armeijaan. Connecticutin yliopistosta hän sai ylemmän korkeakoulututkinnon ja jatkoi edelleen Yalen yliopistoon, josta hän sai tohtorin arvon vuonna 1955. Lee teki pitkän uran Cornellin yliopistossa vuosina 1959–2007. Vuonna 2007 hän siirsi laboratorionsa Texas A&M  yliopistoon. Hän on naimisissa ja hänellä on kaksi lasta.
Aiheesta muualla

Biografia Nobel-säätiön sivuilla (englanniksi)
Dentonin piirikunta

Dentonin piirikunta (engl. Denton County) on Yhdysvaltojen Texasin osavaltiossa sijaitseva piirikunta. Sen väkiluku oli 887 207 vuonna 2019. Piirikunnan hallintokeskus on Dentonin kaupunki. Piirikunta perustettiin 11. huhtikuuta 1846.
Aiheesta muualla

Kuvia tai muita tiedostoja aiheesta Dentonin piirikunta Wikimedia Commonsissa
Cornwall River Kings

| Cornwall River Kings |
| --- | --- |

Perustettu:  1996
Entiset nimet:  Papetiers de Windsor (1996–2001) Lacroix de Windsor (2001–2003) Saint-François de Sherbrooke (2003–2011) Wild de Windsor (2011–2012) Cornwall River Kings (2012- ) 
Kaupunki:  Cornwall, Ontario
Kotiareena:  Cornwall Civic Complex
Sarjataso:  LNAH
Värit:                
Toimitusjohtaja:  Al Wagar
Päävalmentaja:  Steve Simões
Omistaja:  David Small Gokan Karakus Cory Linthorne 
Infobox OKVirheellinen NIMI-arvo: 
Cornwall River Kings on kanadalainen jääkiekkoseura, joka on kotoisin Cornwallista Ontariosta. Se pelaa LNAH-liigaa.
Aiheesta muualla

Cornwall River Kingsin verkkosivut (Arkistoitu – Internet Archive) (ranskaksi)
Dignity

| Dignity Hilary Duff |
| --- | --- | --- |

Studioalbumin tiedot
 Äänitetty : 2006 – 2007
 Julkaistu: 21. maaliskuuta 2007
 Tuottaja(t): Chico Bennett, Mateo Camargo, Kara DioGuardi, Victor Gonzalez, Derrick Haruin, Logic, Rhett Lawrence, Raine Maida, Fredwreck Nassar, Vada Nobles, Ryan Tedder, Tim & Bob, Greg Wells, Richard Vission
 Tyylilaji: tanssipop, elektropop
 Kesto: 48.36
 Levy-yhtiö: Hollywood Records
Hilary Duffin muut julkaisut
| Most Wanted 2005 | Dignity 2007 | Best of Hilary Duff 2008 |
Singlet albumilta Dignity
 ”Play with Fire” Julkaistu: 21. elokuuta 2006  ”With Love” Julkaistu: 20. helmikuuta 2007  ”Stranger” Julkaistu: 25. kesäkuuta 2007
Dignity on Hilary Duffin neljäs studioalbumi, joka julkaistiin 21. maaliskuuta 2007.
Kappaleet

Stranger – 4.11
Dignity – 3.13
With Love – 3.01
Danger – 3.31
Gypsy Woman – 3.15
Never Stop – 3.13
No Work, All Play – 4.17
Between You and Me – 3.05
Dreamer – 3.11
Happy – 3.29
Burned – 3.22
Outside of You – 4.04
I Wish – 3.51
Play with Fire – 3.01
Ding’an

| Ding’an (kiin>  定安县, Dìng’ān xiàn) |
| --- | --- |

 Ding’anin sijainti Hainanin maakunnassa.
 Koordinaatit: 19°42′0″N, 110°20′0″E 
Valtio:  Kiina
Maakunta:  Hainan
Hallinto:  
 – Hallinnon tyyppi:  piirikunta
Pinta-ala:  
 – Kokonaispinta-ala:  1 196 km²
Väkiluku (2020):  284 690
 – Väestötiheys:  238 as./km²
Aikavyöhyke:  UTC+8
Postinumero:  571200
Suuntanumero(t):  0898
Rekisterikilpi:  琼C
 
 www.dingan.gov.cn 
Infobox OKVirheellinen NIMI-arvo: 
Ding’an (kiin.: 定安县; pinyin: Dìng’ān xiàn; Pe̍h-ōe-jī: Tēng-an-koān) on piirikunta Etelä-Kiinan Hainanin maakunnan koillisosassa. Sen väkiluku vuoden 2020 väestönlaskennassa oli 284 690, ja sen pinta-ala on 1196 km2.
Ding’an on jaettu kymmeneen kuntatason alueeseen:
| --- | --- |
 Dingcheng (定城镇)  Xinzhu (新竹镇)  Longhu (龙湖镇)  Huangzhu (黄竹镇)  Leiming (雷鸣镇):  Longmen (龙门镇)  Longhe (龙河镇)  Lingkou (岭口镇)  Hanlin (翰林镇)  Fuwen (富文镇)
Luettelo ensimmäisen maailmansodan taisteluista

Luettelo ensimmäisen maailmansodan taisteluista ei pyri olemaan täydellinen, mutta siinä on lueteltu monia tunnettuja taisteluita.
1914

Liègen taistelu
Frontiersin taistelu
Mulhousen taistelu
Haelenen taistelu
Lorrainen hyökkäys
Stalluponen taistelu
Gumbinnen taistelu
Ardennesin taistelu
Charleroin taistelu
Namurin piiritys
Monsin taistelu
Dinantin taistelu
Maubeugen piiritys
Louvainin tuho
Le Cateaun taistelu
Tannenbergin taistelu
Helgolandin taistelu
Guisen taistelu
Tsingtaon piiritys
Marnen ensimmäinen taistelu
Masurian järvialueen taistelu
Bita Pakan taistelu
Aisnen ensimmäinen taistelu
Albertin ensimmäinen taistelu
Sandfonteinin taistelu
Antwerpenin piiritys
Arrasin taistelu
Ypresin ensimmäinen taistelu
Ysersin taistelu
Coronelin meritaistelu
Tangan taistelu
Basran valtaus
Quman taistelu
Falklandinsaarten taistelu
Operaatio Scarboroughiin ja Hartlepooliin
Givenchyn taistelu
Champagnen ensimmäinen taistelu
Qingdaon taistelu
Saksan Samoan valloitus
Tangan taistelu
Lembergin taistelu
Yserin taistelu
Kilpajuoksu Atlantille
Marnen taistelu
1915

Doggermatalikon taistelu
Bolimovin taistelu
Suezin kanavan puolustustaistelu
Dardanellien pommitusten aloitus
Masurian järvien toinen taistelu
Naroch-järven taistelu
Lutskin taistelu
Neuve Chapellen taistelu
Yritys vallata Dardanellien kapeikko
Shaiban taistelu
Ypresin toinen taistelu
Maihinnousu Hellesiin ja Anzac Coveen
Krithian ensimmäinen taistelu
Eski-Hissarlikin vastahyökkäys
Krithian toinen taistelu
Festubertin taistelu
Turkkilaisten hyökkäys Anzac Coveen
Krithian kolmas taistelu
Isonzon ensimmäinen taistelu
Gully Ravinen taistelu
Achi Baban hyökkäys
Isonzon toinen taistelu
Suvlan lahden maihinnousu
Lone Pinen taistelu
Sari Barin taistelu
Nekin taistelu
Taistelu kukkulasta nro 60
Scimitar-kukkulan taistelu
Loosin taistelu
Kut-al-Amaran taistelu
Gallipolin taistelu
Kosovon hyökkäys
1916

Sheikki Sa'adin taistelu
Wadin taistelu
Hannan taistelu
Verdunin taistelu
Dujailan taistelu
Isonzon toinen taistelu
Naroch-järven taistelu
Kutin taistelu
Asiagon taistelu
Trentinon offensiivi
Skagerrakin taistelu
Lutskin taistelu
Khanaqin taistelu
Sommen taistelu
Bazentin kukkuloiden taistelu
Delvillen metsän taistelu
Pozieren kukkuloiden taistelu
Romanin taistelu
Isonzon kuudes taistelu
Gorizian taistelu
Guillemontin taistelu
Isonzon seitsemäs taistelu
Flers-Courceletten taistelu
Isonzon kahdeksas taistelu
Isonzon yhdeksäs taistelu
Kutin toinen taistelu
Asemasota Missejoella
Brusilovin hyökkäys
Naratšjärven taistelu
Schmardenin taistelu
Hulluchin taistelu
1917

Khadairin taistelu
Nahr-al-Kalekin taistelu
Bagdadin valtaus
Samarrahin offensiivi
Fallujan haltuunotto
Gazan ensimmäinen taistelu
Jebel Hamlinin taistelu
Vimy-kukkuloiden taistelu
Shialan taistelu
Aisnen toinen taistelu
Gazan toinen taistelu
Istabulatin taistelu
Bootin taistelu
Isonzon kymmenes taistelu
Otranton salmien taistelu
Messinesin taistelu
Ypresin kolmas taistelu eli Passchendaelen taistelu
Isonzon yhdestoista taistelu
Ramadin taistelu
Isonzon kahdestoista taistelu eli Caporetton taistelu
Gazan kolmas taistelu
Baarsheban taistelu
Tikritin taistelu
Mughar-kukkuloiden taistelu
Cambrain taistelu
Jerusalemin antautuminen
Mahiwan taistelu
Aa-joen taistelut
Operaatio Albion
Kerenskin hyökkäys
Akaban taistelu
Arrasin taistelu
Kukkula 70
Nivellen offensiivi
Vimyn harjanteen taistelu
1918

Zeebrüggen operaatio
Aisnen kolmas taistelu
Cantignyn taistelu
Chateau-Thierryn taistelu
Belleaun metsän taistelu
Piave-joen taistelu
Le Hamelin taistelu
Marnen toinen taistelu
Havrincourtin taistelu
Epehyn taistelu
Vittorio Veneton taistelu
Sharqatin taistelu
Megiddon taistelu
Damaskoksen valtaus (1918)
Sardarapatin taistelu
Amiensin taistelu
Kevätoffensiivi
Meusen–Argonnen taistelu
St. Mihielin taistelu
Villers-Bretonneux’n taistelu
Darja Apahontšitš

Darja Apahontšitš (s. 1985) on pietarilainen opettaja, valokuvaaja ja performanssitaiteilija. Hän osallistui Poliittisen valokuvan festivaalille Suomen valokuvataiteen museossa keväällä 2019. Darja Apahontšitš tunnetaan myös ensimmäisenä taiteilijana, jonka Venäjän hallinto on nimennyt ”ulkomaan media-agentiksi”.
Teoksia

Teoksessaan Poliittisen valokuvan festivaalissa Darja Apahontšitš pyysi miestuttaviaan menemään katujen seksiä mainostavien tekstien luo ja poseeraamaan valitsemassaan rentoutuneissa asennoissa. Ladattuaan heistä ottamiaan kuvia kuvia sosiaaliseen mediaan hän alkoi saada tarjouksia tuntemattomiltakin miehiltä, jotka halusivat mukaan projektiin.
Darja Apahontšitšin kuvien menestyksen syy lienee niiden vinksahtaneessa näkökulmassa. Prostituoiduista otetut uhrikuvat ovat tavallisia, mutta Darja Apahontšitšin kuvissa katse kohdistuu miehiin. Hän toivoo, että naisten sijaan hän toivoo tekevänsä kuvillaan näkyväksi jotain näkymätöntä.
Leipätyökseen Darja Apahontšitš opettaa maahan esimerkiksi Syyriasta tai Afganistanista tulleille naisille venäjää. Tämän takia hän on selvillä siitä, että hänen oppilaillaan on suuri riski syrjäytyä ja joutua prostituoiduksi. Tullessaan maahan naiset ovat usein paperittomia, eivätkä pysty puolustamaan itseään.
Elokuussa 2020 Apahontšitš järjesti performanssin otsikolla Vulva Baletti Mariinski-teatterin edustalla, jossa hän osoitti tukeaan muun muassa perheväkivallan uhreiksi joutuneille. Performanssillaan hän halusi tukea myös LGBTQ-taiteilija-aktivistia Julija Tsvetkovaa Venäjän Kaukodästä, jolla oli edessään jopa kuuden vuoden vankeus feminististen piirustustensa takia. Performanssistaan Apahontšitš sai 10 000 ruplan sakot.
Tammikuussa 2021 poliisi kuulusteli Darja Apahontšitšia, koska hän oli ollut ”julkisilla kulkuväylillä” Aleksei Navalnyin pidättämistä vastustavissa mielenosoituksissa Pietarissa.
Ulkomaan agentiksi

Venäjä julisti Darja Apahontšitšin vuoden 2020 lopussa ulkovaltojen media-agentiksi.
Venäjän oikeusministeriö lisäsi hänet rekisteriin, jota se ylläpitää ”ulkovaltojen agentteina” pitämistään ulkomaisista tiedotusvälineistä. Tuolloin Venäjä täydensi rekisteriä ensimmäistä kertaa yksityishenkilöillä. Darja Apahontšitšin lisäksi siihen joutuivat moskovalainen pitkän linjan ihmisoikeustaistelija Lev Ponomarjov, joka on kritisoinut ahkerasti presidentti Vladimir Putinia, sekä kolme toimittajaa.
Ministeriön mukaan Darja Apahontšitš on saanut ulkomaisia rahasiirtoja Ruotsista, Saksasta, Ranskasta ja Suomesta. Apahontšitšin mukaan nämä ovat olleet virallisia palkkioita opetustyöstä, sekä osallistumisesta festivaaleille ja näyttelyihin.
Poliittisen valokuvan festivaali, joka on Suomen valokuvataiteen museon tukema, maksoi Darja Apahontšitšille 500 euron näyttelykorvauksen, kuten muillekin osallistujille, eikä palkkiolla ei ole yhteyttä muuhun hänen harjoittamaansa aktivismiin Venäjällä. Valokuvataiteen museon kannanotossa todetaan, että näyttelykorvauksen maksaminen taiteilijalle on yleinen käytäntö.
Aiheesta muualla

Darya Apakhonchich is first artist labelled 'foreign agent' by new repressive law in Russia, Art Newspaper
Dionysoksen temppeli (Side)

| Dionysoksen temppeli |
| --- | --- |
 Dionysoksen temppelin rauniot.
Sijainti:  Side, Pamfylia (nyk. Side, Antalya, Turkki)
Koordinaatit:  36°46′07″N, 31°23′25″E
Rakennustyyppi:  kreikkalainen temppeli
Valmistumisvuosi:  1. vuosisata
Tyylisuunta:  korinttilainen
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Dionysoksen temppeli oli antiikin aikainen Dionysokselle omistettu kreikkalainen temppeli Siden kaupungissa Pamfyliassa Vähässä-Aasiassa nykyisessä Turkissa. Temppelin tunnistus ei ole täysin varma, ja perustuu lähinnä siihen, että se sijaitsee aivan Siden teatterin vieressä, heti sen luoteispuolella.
Dionysoksen temppeliksi tulkittu pyhäkkö rakennettiin roomalaisella kaudella ensimmäisellä vuosisadalla jaa. Tarkemmin se ajoitetaan keisari Augustuksen ajalle vuosisadan alkuun. Temppeli oli pseudoperipteraali, ja sellaisena harvinaisuus Vähässä-Aasiassa. Sen julkisivussa oli neljä pylvästä ja cellan kummallakin pitkällä sivulla viisi cellan seinässä kiinni ollutta puolipylvästä. Cellan lyhyellä takasivulla ei ollut pylväitä.
Julkisivun neljä pylvästä oli tehty punaisesta graniitista ja edustivat korinttilaista tyyliä, ja muodostivat 2,5 metriä syvän pronaos-portiikin. Se avautui pohjoiseen päin. Temppeli oli rakennettu korkealle podiumille. Ylös pronaokselle johti kuusi porrasta. Temppelin stylobaatin koko oli 5,83 × 11,75 metriä.
Kun teatteria laajennettiin 100-luvulla, osa temppelistä jäi teatterin tukirakenteiden alle. Temppelin rauniot ovat säilyneet nykyaikaan vain huonosti.
David Worth

David Worth on yhdysvaltalainen elokuvaaja ja elokuvaohjaaja. Hän on ohjannut muun muassa elokuvat Kickboxer, Lady Tiger ja American Tigers.
Worth aloitteli elokuva-alalla 1960-luvulla tehtyään pienen roolin elokuvassa The Skydivers. Sittemmin hän on työskennellyt elokuvaajana ja elokuvaohjaajana 1970-luvulta lähtien. Elokuvaajana Worth on työskennellyt muun muassa elokuvissa Takaa-ajettu, Death Game, Joulupukki pulassa, Ei liian nuori kuolemaan, Bloodsport – viimeiseen asti ja True Vengeance.
Aiheesta muualla

David Worth Internet Movie Databasessa. (englanniksi)
David Monsalve

David Andres Monsalve  (s. 21. lokakuuta 1988 North York, Toronto, Ontario) on kanadalainen jalkapallomaalivahti joka edusti kaudella 2014 Ykkösessä pelaavaa AC Oulua . Monsalve omaa kolumbialaiset sukujuuret, hänen molemmat vanhempansa ovat syntyneet Kolumbiassa.
Pelaajaura

Seurajoukkueura
Monsalve pelasi juniorina C.S. Azzurri nimisessä junioriseurassa, kunnes siirtyi ensimmäiseen aikuisten sarjan joukkueeseensa, Toronto FC:hen jossa hän teki debyyttinsä MLS sarjassa ottelussa Chicago Fireä vastaan 29. heinäkuuta. Torontossa hän pelasi esimerkiksi myös Aston Villaa vastaan pelatussa ystävyysottelussa, mutta hän ei kuitenkaan saanut säännöllisesti peliaikaa. Niinpä kaudeksi 2008-2009 Monsalve siirtyi CSL:n (Canadian Soccer League) North York Astros joukkueeseen. Kausina 2009-2010 Monsalve edusti turkulaista FC Interiä jossa hän toimi pääasiassa Patrick Bantamoin varamaalivahtina. Kahden kauden aikana Monsalve pelasi yhteensä 14 liigaottelua .
Maajoukkueura
Monsalve on edustanut Kanadan maajoukkueita alle 17-vuotiaista alle 23-vuotiaisiin saakka. Alle 20-vuotiaiden maailmanmestaruuskilpailuissa 2007 Monsalve oli osa Kanadan joukkuetta.
Aiheesta muualla

Pelaajakortti Veikkausliigan sivuilla
Pelaajakortti FC Interin sivuilla (Arkistoitu – Internet Archive)
Liikkumisvapauden rajoitus (psykiatria)

Liikkumisvapauden rajoittamisella tarkoitetaan tahdosta riippumattomassa psykiatrisessa sairaalahoidossa olevan potilaan perusoikeuksien rajoittamista liikkumisen osalta.
Liikkumisvapauden rajoittamisen muodot

Laki mielenterveyslain muuttamisesta (v.2002) mahdollistaa tahdosta riippumattomassa psykiatrisessa sairaalahoidossa olevan potilaan liikkumisvapauden rajoittamisen:
Ajallisesti (esimerkiksi ½ tunniksi tai tunniksi kerrallaan).
Maantieteellisesti (esimerkiksi tapahtuvaksi vain sairaala-alueella).
Lakiin liittyvässä Sosiaali- ja terveysministeriön muistiossa / "soveltamisohjeessa" kiinnitetään huomiota myös potilaan mahdollisuuksiin ulkoilla säännöllisesti huolimatta hänelle määrätystä rajoituksesta. Psykiatrisen toimintayksikön tulisi siis mahdollisuuksien mukaan järjestää joko ohjattua ulkoilua tai mahdollistaa ulkoilu esimerkiksi aidatulla piha-alueella.
Liikkumisvapauden rajoittamisen edellytykset

Psykiatrisen sairaalan potilaan liikkumisvapautta voidaan rajoittaa vain jos potilas on tarkkailtavana tai hoidossa tahdostaan riippumatta (= tarkkailuun asetettuna tai niin sanotulla sulkevalla hoitoonmääräämispäätöksellä).
Liikkumisvapauden rajoittamisen perusteena tulee tämän lisäksi täyttyä jokin alla olevista perusteista:
Sairauden hoito
Potilaan oma turvallisuus
Muun henkilön turvallisuus
Liikkumisvapauden rajoittamisen määrääminen

Liikkumisvapauden rajoittamisesta päättää aina lääkäri, jonka tulee ottaa kantaa asiaan kirjallisesti. Kirjallisessa kannanotossa lääkärin tulee määritellä toimenpiteen peruste, luonne, kesto, arvio toimenpiteen vaikutuksesta potilaan hoitoon sekä oma nimensä. Kirjallinen kannanotto voidaan toteuttaa myös saneluna, joka ns. purkamisen jälkeen liitetään potilaan sairauskertomukseen.
Mikäli potilas, jonka liikkumisvapautta ei vielä ole rajoitettu, on voinnissaan tapahtuneen muutoksen tai esimerkiksi ulkopuolelta saadun tiedon perusteella todennäköisesti jonkinasteisen rajoituksen tarpeessa voi hoitohenkilökunta evätä tilapäisesti potilaan oikeuden ulkoiluun. Asiasta on kuitenkin informoitava välittömästi hoitavaa / päivystävää lääkäriä, jonka tulee ottaa kantaa asiaan.
Liikkumisvapauden rajoittamisen määrääminen > Tiedoksianto

Päätöksen tehneellä taholla on oltava kirjallinen tiedoksisaantitodistus, johon on liitetty valitusoikeusohjeet. Todistuksen on oltava myös asianmukainen. Tiedoksisaantitodistus on näytettävä henkilölle, jota asia koskee. Yli 12-vuotiaan biologisilla vanhemmilla/huoltajilla on myös oikeus nähdä tiedoksisaantitodistus mikäli lapsi siihen luvan myöntää.
Liikkumisvapauden rajoittamisen käytännön toteutus

Mikäli potilas hänelle asetetusta liikkumisvapauden rajoittamisesta huolimatta poistuu tai yrittää poistua sairaalasta tai osastolta ilman lupaa on henkilökunnalla oikeus estää potilaan aikomus käyttämällä tarpeellisia ja puolustettavia voimakeinoja. Voimakeinojen tarpeellisuutta ja puolustettavuutta arvioitaessa tulee huomioida muun muassa sairaalassaolon peruste, potilaan mahdollisesti aiheuttama uhka itselleen tai muulle henkilölle jne.
Mikäli potilas on poistunut osastolta tai sairaalasta ilman lupaa on hoidosta vastaavalla lääkärillä oikeus pyytää poliisilta virka-apua potilaan palauttamiseksi sairaalahoitoon.
Liikkumisvapauden rajoituksen ongelmia ja kyseenalaisuus

Joskus päätös liikkumisvapauden rajoituksesta saatetaan tehdä kyseenalaisin perustein. Mikäli perusteet ovat kyseenalaisia, voivat ne vääristää asianomaisen oikeustajua.
Erilliset säännöt tai sopimukset

Erillisillä säännöillä tai potilaan kanssa tehdyillä sopimuksilla voidaan potilaan mahdollisuuksia ulkoiluun myös rajoittaa ilman varsinaista lakiin perustuvaa lääkärin määräystä. Tällaisia sääntöjä voivat olla mm:
Sairaalan tai osaston järjestyssääntöjen määräämät:
Ulkoiluajat
Sairaalan tiettyjä osia (esimerkiksi muut osastot) koskevat liikkumiskiellot.
Lisäksi potilaan kanssa voidaan sopia ulkoilujen rajoittamisesta hoidollisin perustein.
Nämä erilaisiin sääntöihin tai sopimuksiin perustuvat rajoitukset voivat luonnollisesti koskea myös sairaalassa vapaaehtoisesti olevaa potilasta.
Daniel Mullings

| Daniel Mullings |
| --- | --- |
 Mullings vuonna 2012.
Henkilötiedot
Koko nimi:  Daniel Mullings
Syntynyt: 26. heinäkuuta 1991 (ikä 33) Toronto, Ontario, Kanada
Kansalaisuus:   Kanada
Koripalloilija
Pelipaikka:  Heittävä takamies / Pelintekijä
Pituus:  188 cm
Paino:  77 kg
Nyk. joukkue:  Joensuun Kataja
Sarja:  Korisliiga
NBA-varaus:  ei varattu 2015
Pelaajaura
Yliopistojoukkueet
2011–2015:  New Mexico State
Seurajoukkueet
2015–2016 2016 2016–:  BBC Bayreuth Jianghuai Lightning Joensuun Kataja
Maajoukkueet
2015–:   Kanada
Aiheesta muualla
FIBA
| Mitalit> Maa:   Kanada.Miesten koripallo.Pan-Amerikan kisat  | Mitalit> Maa:   Kanada.Miesten koripallo.Pan-Amerikan kisat  | Mitalit> Maa:   Kanada.Miesten koripallo.Pan-Amerikan kisat  | Maa:   Kanada> Miesten koripallo. |
| --- | --- | --- | --- |
|  Hopeaa | Toronto 2015 |  |  |
Daniel Mullings (s. 26. heinäkuuta 1991 Toronto, Ontario) on kanadalainen koripalloilija, pelipaikaltaan heittävä takamies tai pelintekijä.
Mullings on pelannut ammattilaisena Suomen ja Saksan pääsarjoissa. Hän on edustanut myös Kanadan maajoukkuetta ja saavutti Pan-Amerikan kisojen hopeaa vuonna 2015.
Ura > Seurajoukkueet

Hyvän yliopistouran New Mexico Statessa pelannutta Mullingsia ei varattu kesän 2015 varaustilaisuudessa. Hän siirtyi ammattilaiseksi Eurooppaan, Saksan pääsarjajoukkue BBC Bayreuthiin. Kauden päätyttyä Saksassa Mullings kävi pelaamassa kesällä 2016 kiinalaisessa Jianghuai Lightningissa. Elokuussa 2016 hän siirtyi Suomen pääsarjajoukkue Joensuun Katajaan.
Ura > Maajoukkue

Vuonna 2015 Mullings saavutti Kanadan miesten maajoukkueessa Pan-Amerikan kisojen hopeaa Toronton kotikisoissa.
Pelityyli ja ominaisuudet

Katajaa valmentanut Greg Gibson kuvaili Mullingsia hyvin liikkuvaksi ja urheilulliseksi pelaajaksi, joka on myös hyvä puolustaja.
Aiheesta muualla

Profiili FIBA Archive (englanniksi)
Devil’s Hole

Pohjanmeren kartta, josta näkyy Devil’s Holen sijainti.
Devil’s Hole (suomeksi ’Pirunkuoppa’) on Pohjanmereen kuuluva merialue, joka sijaitsee kaksisataa kilometriä itään Dundeen kaupungista Skotlannissa. Sen kohdalla on merenpohjassa useita kapeita syvänteitä, jotka ovat jyrkkärinteisiä ja lähes etelä–pohjois-suuntaisia. Alue on saanut pahaenteisen nimensä kalastajilta, jotka kadottivat sinne usein verkkojaan.
Devil’s Holen syvänteet ovat 20–30 kilometriä pitkiä mutta ainoastaan 1–2 kilometriä leveitä. Niiden syvimmät kohdat ovat noin 230 metriä, kun ympäröivä merenpohja on vain 80–90 metriä merenpinnan alapuolella. Painanteet ovat todennäköisesti syntyneet sulamisvesien kuluttamina viime jääkauden lopussa.
Donald Duck & Co

Donald Duck & Co on Egmontin Norjassa viikoittain julkaisema sarjakuvalehti. Lehti vastaa suomalaista Aku Ankka -lehteä. Lehden levikki oli 117 926 kappaletta vuonna 2006. Ensimmäisen kerran lehteä julkaistiin joulukuussa 1948.